Ұлытау облысы мәдениет басқармасының басшысы 6 жылға сотталды
DATE: 14:26, 13 Тамыз 2024 | GMT +5
TITLE: Ұлытау облысы мәдениет басқармасының басшысы 6 жылға сотталды
URL: https://kaz.inform.kz/news/ulitau-oblisi-madeniet-baskarmasinin-basshisi-6-zhilga-sottaldi-a10238/
META: DATE: 14:26, 13 Тамыз 2024 | GMT +5
TOTAL WORDS: 94
AUTHOR(S):
TEXT: Ол мұражай мамандары мен басқа да ғалымдардың мақалалар жинағын шығару бойынша орындалмаған жұмыстары үшін заңсыз аудару арқылы 2, 3 млн теңге сомасында бюджет қаражатын жымқырғаны үшін кінәлі деп танылды. Омар бұрын Жезқазған қалалық сотының 2024 жылғы 12 наурыздағы үкімімен пара алғаны үшін 6 жылға бас бостандығынан айырылғандықтан, Қазақстан Республикасының Қылмыстық кодексінің 58-бабының 3, 6 бөліктеріне сәйкес, қылмыстық құқық бұзушылықтардың жиынтығы бойынша тағайындалған жазаның өтелмеген бөлігін ішінара қосу арқылы Ә. Омарға мемлекеттік қызметте қызмет атқару құқығынан өмір бойына айыра отырып, 6 жыл 6 ай мерзімге бас бостандығынан айыру түпкілікті жазасы тағайындалды. Үкім заңды күшіне енді
